2018 թվականի հոկտեմբերի 26-27-ին Վիրահայոց թեմի «Հայարտուն» և «Հովհաննես Թումանյանի տուն» կենտրոններում մթնոլորտը հագեցած էր աշխարհահռչակ գիտնականներ Օրբելի եղբայրների մասին բանախոսությամբ,արխիվային նյութերի և նրանց մասին պատմող ֆիլմերի ցուցադրությամբ: Տուն-թանգարանի նախաձեռնությամբ,«Հովհաննես Թումանյանի տուն» կենտրոնի հրավերով և ՀՀ Մշակույթի նախարարության աջակցությամբ, Թբիլիսիում հյուրընկալվեցին ՀՀ Ծաղկաձորի Օրբելի եղբայրների տուն-թանգարանի տնօրեն Մարինե Բունիաթյանը և հիմնադիր տնօրեն, քաղաքապետարանի մշակույթի բաժնի տնօրեն Գերասիմ Մկրտչյանը: